अपने वाहन में जरूरी बदलाव करवाना अपनी आदतों को बदलना
अपने वाहन से गैर जरूरी वज़न, जैसे गोल्फ क्लब या गैर जरूरी उपकरण, औजार और अन्य बेकार की चीजों को हटा दें। पिक अप ट्रक जैसे माल ढोने वाले वाहनों के पीछे वाले टेलगेट (गाड़ी का पिछला तख्ता) को गिरा कर चलने से गाड़ी की ईंधन दक्षता कम हो जाती है, क्योंकि खुला हुआ टेलगेट वायु ड्रैग, मतलब, अवरोध पैदा करता है। पीछे वाले टेलगेट को उठाकर रखने से ड्राइवर केबिन के पीछे हवा का एक कुशन जैसा बन जाता है जो वायु ड्रैग को कम करने में मदद करता है। जब आपको अपने वाहन में कुछ लेकर जाना है, तो इसे गाड़ी के अंदर रखिये, इसके छत पर नहीं। छत पर रखे सामान वायु अवरोध पैदा करते हैं जिससे गाड़ी की रफ्तार कम होती है और गाड़ी को आगे बढ़ने में ज्यादा ताकत लगानी होती है। गंदे एअर फिल्टर से गाड़ी की शक्ति और सक्षमता प्रभावित होती है। यह साफ फिल्टर के मुकाबले कहीं ज्यादा ईंधन खर्च करवाता है। इसलिए नियमित अंतराल पर इसे साफ भी करते रहें। इस काम में कुछ ही मिनट लगते है और इसे आप खुद से भी कर सकते हैं। गाड़ी के विभिन्न पार्ट में एअर फिल्टर बदलना सबसे सस्ता है। यह आपको `1950 से `2600 में मिल जाता है। टायर्स में जितनी हवा रहनी चाहिए, उतनी ही रखें। ऐसा करने पर आप उतने ही ईंधन में ज्यादा दूरी तय करेंगे। एक टायर गॉज, यानि हवा मापने के यंत्र को साथ रखिये और समय-समय पर टायर प्रेशर चेक करते रहें। टायर में हवा स्वाभाविक रूप से कम होता रहता है। इसलिए, जब आप किसी चक्के में कम हवा पाएं, तो परेशान न हों।  जब वातावरण का तापमान बदल रहा हो तो टायर प्रेशर को नियमित रूप से जांचते रहें। गर्म टायर्स में प्रेशर ज्यादा मिलेगा, क्योंकि हवा गर्म होने पर फैलती है। यदि आप गर्म टायर में बढ़े हुए हवा को निकाल देंगे, तब जब टायर ठंडा होगा तो इसमें हवा काफी कम हो जायेगी और आपको टायर में फिर से हवा भरने की जरूरत होगी। जब टायर में हवा कम हो या जब जरूरत से ज्यादा बड़े टायर इस्तेमाल किए जा रहे हों, तो इससे घर्षण प्रतिरोध उत्पन्न होता है, जो न सिर्फ आपकी गाड़ी की ईंधन दक्षता, यानि माइलेज को कम करता है, बल्कि इससे टायर भी जल्दी घिस जाते हैं। जब भी टायर बदलें, रेडियल टायर लगवाएं। इसमें घर्षण प्रतिरोध कम होता है, जिससे आपकी गाड़ी एयरोडायनामिक बनी रहती है। गाड़ी के माइलेज को बढ़ाने के लिए इसमें लगे स्पार्क प्लग्स, वायर्स और कॉइल्स की नियमित जांच कराएं, और जरूरत हो तो बदलवा लें। आपकी गाड़ी का इंजन जितनी सक्षमता और सुगमता से चलेगा, वह उतना ही ज्यादा शक्ति पैदा करेगा, जिससे ईंधन की खपत कम होगी। ऐसा करने से आप ईंधन तो बचाएंगे ही, आपको बार-बार मेकैनिक के पास जाने की जरूरत भी नहीं होगी और प्राकृतिक आयल की बचत भी होगी। एक तरह से प्रकृति संरक्षण में छोटा सा सहयोग भी हो जायेगा। जब आप अपनी गाड़ी की ट्यूनिंग करवा रहे हों, तो मेकैनिक से यह जरूर पूछें की गाड़ी के लिए कौन सा इंजन आयल इस्तेमाल करना चाहिए जिससे इंजन भी सुरक्षित रहे और ईंधन भी बचे। वह आपकी इस मामले में उचित सलाह देगा। नए स्टाइल के चौड़े टायर्स का इस्तेमाल करने के पहले स्टॉक टायर्स पर विचार कर लें। टायर्स जितने ही चौड़े होंगे, उतना ही घर्षण प्रतिरोध होगा और इससे ईंधन की खपत बढ़ेगी। यह भाग महज विज्ञान है: हल्की गाड़ी को कम ईंधन का इस्तेमाल होता है। आपकी गाड़ी की वज़न कब कम होती है? जब आपकी गाड़ी की टंकी भरी न हो। इसलिए, जब आपकी गाड़ी में ईंधन, इसकी टंकी की क्षमता के 1/3 हो जाये और आपको टंकी फुल करवाने की इच्छा होने लगे, तो 2 दिन रुक जाइये। हो सकता है टंकी में बचा 1/3 ईंधन पहले वाले 1/3 से ज्यादा चले। इसके अलावा, सामान्यतः ईंधन की कीमत बृहस्पतिवार दोपहर के बाद बढ़ना शुरू होती है और सप्ताहांत में सर्वाधिक हो जाती है। इसलिए, यदि आपको लगे कि शनिवार को गाड़ी में ईंधन भरवाना होगा, तो इस काम में देरी न करना ही अक्लमंदी है। उन दिनों पर भी नजर रखिये जब ईंधन सामान्य से कम कीमत पर उपलब्ध होती है और जब लगे कि यह फायदे का सौदा है, उसी दिन ईंधन ले लिया कीजिये। अगर आपकी गाड़ी को कहीं भी एक मिनट से ज्यादा खड़ा रहना है, तो इसके इंजन को बंद कर देने से ईंधन की बचत होगी। इसके अतिरिक्त, आजकल की गाड़ियों को जाड़े की ठंडी सुबह में "गर्म" करने की भी जरूरत नहीं होती- इस काम के लिए दो सेकंड ही काफी है। जब आप किसी का इंतजार कर रहे हों, तो गाड़ी के इंजन को बंद कर दिया करें। गाड़ी के म्यूजिक सिस्टम को चलाने के लिए गाड़ी का स्टार्ट रहना जरुरी तो नहीं है! ईंधन पंप के नोजल सामान्य होस पाइप से जुड़े होते हैं। जब आप होस को बंद करते हैं, तो उस समय भी पाइप में थोड़ा ईंधन बचा होता है। उस 1/2 कप ईंधन, यानि 118.294 मिली मुफ़्त ईंधन को प्राप्त करने के लिए ईंधन पंप के नोजल को उलटा करें और टंकी से बाहर निकलने के पहले, थोड़ा झटका देकर उस बूंद को टंकी के अंदर डाल दें। ईंधन के होस पाइप को थोड़ा ऊपर उठाएं, ताकि इसमें पड़ा हुआ ईंधन बाहर आए। गुरुत्वाकर्षण की वजह से ईंधन, पंप के होस पाइप के सबसे निचले भाग में जमा होता है। इसलिए, होस पाइप को ऊपर उठाने से उसमें जमा ईंधन वहाँ से निकल कर आपकी गाड़ी के टंकी में आ जाता है। फ्री वे पर चलते समय, उस गति में गाड़ी को ठंडा रखने का तरीका आपकी गाड़ी पर निर्भर करता है। गाड़ी के शीशे जब नीचे किए हुए होते है तो इससे एक ड्रैग पैदा होता है जो गाड़ी को आगे बढ़ने में अवरोध पैदा करता रहता है। एअर कंडीशनर के इस्तेमाल से आपकी गाड़ी के इंजन पर दबाव बढ़ता है। शहरी ट्रैफिक में गाड़ी के शीशों को नीचे कर के चलने में कोई हर्ज नहीं। यह भी विज्ञान है! आपकी गाड़ी जितनी ठंडी रहेगी, उसकी टंकी से उतना ही कम वाष्पीकरण होगा, मतलब उतना ही कम ईंधन भाप बनकर उड़ेगा। ईंधन का भाप बनकर उड़ना, पैसे को आसमान में उड़ाने जैसा ही है। यह बतलाने की जरूरत नहीं की छाँव में खड़ी की गयी गाड़ी में जब आप बैठेंगे तो आपको इसमें गर्मी की वजह से वह तकलीफें नहीं होंगी जो धूप में खड़ी की गयी गाड़ी में बैठने पर होती है! भीषण ट्रैफिक में, बारिश में, जब बहुत तेज हवा चल रही हो या जब बैरोमेट्रिक प्रेशर कम हो, ऐसी स्थितियों में गाड़ी चलाने पर ईंधन की सर्वाधिक बरबादी होती है। बारिश, आगे से आने वाली तेज हवा और बढ़ा हुआ बैरोमेट्रिक प्रेशर अतिरिक्त वायु अवरोध, यानी ड्रैग पैदा करते हैं, जिसकी वजह से गाड़ी को चलने में अधिक ईंधन की जरूरत होती है।  परंतु, गाड़ी के पीछे से बहने वाली हवा मददगार होती है। इसलिए, हवा की दिशा पर ध्यान दें, कौन सी दिशा में वह बह रही है? यह तो सबको पता है कि अति-व्यस्त ट्रैफिक गाड़ी की ईंधन दक्षता के लिए बहुत ख़राब होता है। ऐसी स्थिति में आपको बार-बार गाड़ी के इंजन को बंद करना पड़ता है, उतनी ही बार स्टार्ट करना पड़ता है, स्टार्ट गाड़ी को खड़ी रखना होता है, वीविंग करनी होती है, मतलब ऐसी स्थिति में वह सब कुछ होता है जिससे ईंधन बर्बाद होता है. यह सच है कि इंजन के बंद होने के साथ गाड़ी में लगे सारे उपकरण बंद हो जाते हैं, परंतु सोचिये जब आप गाड़ी को वापस स्टार्ट करते हैं तो क्या होता है? अगर आप गाड़ी के इंजन को बंद करने के पहले सारे उपकरण बंद कर देते हैं, तो अगली बार जब आप इसे स्टार्ट करेंगे तो स्टार्ट होने की प्रक्रिया में कम ईंधन खर्च होगा। इसके बाद आप सभी उपकरणों को चालू कर सकते हैं। ऐसा करना आपकी गाड़ी के लिए अच्छा है। अपने कार्य को सूचीबद्ध कर इकट्ठा कर लिया करें। सभी कार्यों को एक बार निपटाने से आपका समय भी बचेगा। आप ट्रैफिक की व्यस्तता के हिसाब से गाड़ी रोड पर निकालने के दिन और समय को निर्धारित कर ईंधन की भारी बचत कर सकते हैं। उदाहरण के लिए, घरेलू इस्तेमाल की ऐसी चीजें जो ख़राब नहीं होतीं, उनको थोक में खरीद लिया करें ताकि इनकी जरूरत होने पर बार-बार आए दिन गाड़ी निकालने की जरूरत न पड़े।
अपने कार के वज़न को कम करें: गाड़ी के एअर फिल्टर को बदलें: गाड़ी के टायर्स में निर्धारित दबाव से कम हवा मत रखें: गाड़ी निर्माता द्वारा निर्धारित मानकों के अनुसार अपनी गाड़ी की नियमित अंतराल पर ट्यूनिंग कराते रहें इससे गाड़ी की ईंधन दक्षता बढ़ती है: गाड़ी के इंजन में सिंथेटिक आयल का उपयोग करें: स्टॉक टायर्स (गाड़ी निर्माता के सलाह के अनुसार उत्पादित टायर्स) का इस्तेमाल करें: गाड़ी में ईंधन तभी भरवाएं जब टंकी खाली होने के करीब हो: स्टार्ट वाहन को खड़ी अवस्था में ज्यादा देर तक न छोड़ें: जब गाड़ी में ईंधन भर लें तो आखिर में ईंधन पंप के नोजल को उलटा करें: अधिक रफ्तार में गाड़ी की खिड़की के शीशे को खुला न रखें तथा एअर कंडीशनर बिलकुल न चलाएँ: गाड़ी को छाँव में खड़ी किया करें: अत्यधिक व्यस्त ट्रैफिक और ख़राब मौसम से बचें: गाड़ी के इंजन को बंद करने से पहले गाड़ी में लगे सभी इलेक्ट्रानिक्स और वातावरण को नियंत्रित करने वाले उपकरणों को बंद कर दें: अपने सभी कार्य पहले से व्यवस्थित करें ताकि गाड़ी का कम इस्तेमाल हो:
https://www.wikihow.com/Save-Gas https://www.wikihow.com/Save-Gas
Modifying Your Car Modifying Your Habits